b'\n_START_ARTICLE_\nDreux\n_START_SECTION_\nGeografija\n_START_PARAGRAPH_\nMesto le\xc5\xbei v pokrajini \xc3\x8ele-de-France ob reki Blaise, malo pred njenim izlivom v Eure, 34 km severno od Chartresa.\n_START_SECTION_\nZgodovina\n_START_PARAGRAPH_\nDreux je bil glavno mesto galskega plemena Durocasses. V njegovi bli\xc5\xbeini je bila postavljena rimska utrdba Castrum Drocas, naslednica galskega oppiduma._NEWLINE_V srednjem veku je bil kraj sede\xc5\xbe istoimenske grofije na ozemlju med kraljevim posestvom in Normandijo. V njem se je 19. decembra 1562 odvijal prvi ve\xc4\x8dji spopad v \xc4\x8dasu verskih vojn, v katerem so katoli\xc5\xa1ke sile porazile protestante.'